شه‌فه‌ق نيوز/ عه‌باس موسه‌وى قسه‌كه‌ر وه‌ناو وه‌زاره‌ت خارجيه‌ى ئيرانى، رويداگ كه‌شتيه‌يل نه‌فت هه‌ڵگر له‌ ده‌رياى عومان وه‌ مايه‌ى نگه‌رانى تاريف كرد و داوايش كرد هووكار ئه‌و رويداگه‌ وه‌ ته‌واوى ئاشكرا بكريه‌ێد.
موسه‌وى ئاماژه‌ وه‌ كاريگه‌رى خراو ئه‌و روێداگه‌ كرد له‌بان سه‌ڵامه‌تى ده‌رياوانى و ئاسايش جيوازكردن ده‌ريايى و له‌ هه‌مان وه‌خت وشدارييش دا له‌باره‌ى هه‌ر پلانيگ ك ئامانج له‌لى شيوانن سه‌قامگيرى و ئاسايش جيوازكردن ده‌ريايى بدێ و داوايش له‌ ده‌وڵه‌ته‌يل ناوچه‌گه‌ كرد مقه‌يه‌ت بوون له‌ ئيچنه‌ مغامره‌يگ ك له‌لايه‌ن وه‌كراگيريگه‌يل بيگانه‌وه‌ ئه‌نجام ئه‌دريه‌ێد.
لاى خوه‌يه‌و خالد ئه‌لفالح وه‌زير وزه‌ى سعودى وت: دو كه‌شتيى نه‌فت هه‌ڵگر سعودى تويش په‌لاماريگ خراوه‌كارى هاتنه‌ له‌ كناراوه‌يل ئيماره‌ت ئه‌لفجێره‌ له‌ ده‌وڵه‌ت ئيمارات ك ئامانج له‌لى هه‌ڕه‌شه‌كردنه‌ له‌ ئاسايش وه‌رده‌وامى نه‌فت جه‌هانى.
